DA
3.7.2023
Den Europæiske Unions Tidende
C 235/17
— Det andet led: I den appellerede doms præmis 186-192 begik Retten en retlig fejl ved fortolkningen af artikel 107, stk.
1, TEUF, navnlig med hensyn til anvendelsen af princippet om den private aktør i en markedsøkonomi, idet den forkastede betydningen af den forudgående analyse af rentabiliteten, som blev opbygget efterfølgende støttet på de tilgængelige oplysninger og på udviklinger, der kunne forudsiges, da afgørelsen om at træffe foranstaltningen blev vedtaget. — Det tredje led: I den appellerede doms præmis 179-185 begik Retten en retlig fejl ved fortolkningen af artikel 107, stk.
1, TEUF, navnlig med hensyn til anvendelsen af princippet om den private aktør i en markedsøkonomi og den type beviser, der kræves for at anvende dette princip.
I den appellerede doms præmis 182 og 184 tilsidesatte Retten endvidere begrundelsespligten, idet den angav et utilstrækkeligt og selvmodsigende ræsonnement. — Det fjerde led: I den appellerede doms præmis 186-192 begik Retten en retlig fejl ved fortolkningen af artikel 107, stk.
1, TEUF, navnlig med hensyn til anvendelsen af princippet om den private aktør i en markedsøkonomi og betydningen af forhold, der er opstået efter at foranstaltningen er truffet.
Retten undlod at sondre mellem forhold, der opstår, efter at en foranstaltning træffes, og økonomiske undersøgelser og analyser, som er foretaget, efter at foranstaltningen er blevet truffet, men som er støttet på de tilgængelige oplysninger og på udviklinger, der kunne forudsiges, da afgørelsen om at træffe foranstaltningen blev vedtaget.
Desuden foretog Retten i den appellerede doms præmis 196 og 197 en urigtig gengivelse og urigtig fortolkning af Kommissionens afgørelse (EU) 2021/1428 af 24. februar 2020 om statsstøtte SA.31662. — Det femte led: I den appellerede doms præmis 193 og 195 begik Retten en retlig fejl ved fortolkningen af artikel 107, stk.
1, TEUF, tilsidesatte begrundelsespligten, idet den angav et utilstrækkeligt og selvmodsigende ræsonnement, og foretog en urigtig gengivelse og urigtig fortolkning af Kommissionens afgørelse (EU) 2021/1428 af 24. februar 2020 om statsstøtte SA.31662.
Endelig udvidede Retten med urette konklusionerne om 2008-aftalerne til 2010-ændringsaftalerne.
Konstateringerne i den appellerede doms præmis 170-198 vedrører alene 2008-aftalerne.
I denne doms præmis 199 og domskonklusionens punkt 1 henvises imidlertid ligeledes til 2010-ændringsaftalerne, og disse henvisninger understøttes ikke af konstateringer i den appellerede dom.
Den appellerede dom er således behæftet med en begrundelsesmangel.
(1)
EUT 2021, L 308, s. 1.
Appel iværksat den 17. april 2023 af Wizz Air Hungary Légiközlekedési Zrt.
(Wizz Air Hungary Zrt.) til prøvelse af dom afsagt af Retten (Ottende udvidede Afdeling) den 8. februar 2023 i sag T-522/20, Carpatair mod Kommissionen (Sag C-245/23 P) (2023/C 235/21) Processprog: engelsk Parter Appellant: Wizz Air Hungary Légiközlekedési Zrt.
(Wizz Air Hungary Zrt.) (ved avocat E. Vahida, abogado S. Rating og dikigoros I.-G. Metaxas-Maranghidis) De andre parter i appelsagen: Carpatair SA, Europa-Kommissionen og Societatea Naţională »Aeroportul Internaţional Timişoara — Traian Vuia« SA (AITTV)
Appellanten har nedlagt følgende påstande — Rettens dom i sag T-522/20, Carpatair SA mod Europa-Kommissionen, ophæves.